Document ID: 32007R0414

KOMMISSIONENS FORORDNING (EF) Nr. 414/2007
af 13. marts 2007
om tekniske retningslinjer for planlægning, indførelse og praktisk anvendelse af flodinformationstjenester (RIS) i henhold til artikel 5 i Europa-Parlamentets og Rådets direktiv 2005/44/EF om harmoniserede flodinformationstjenester (RIS) på de indre vandveje i Fællesskabet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets direktiv 2005/44/EF af 7. september 2005 om harmoniserede flodinformationstjenester (RIS) på de indre vandveje i Fællesskabet (1), særlig artikel 5, og
ud fra følgende betragtninger:
(1)
I henhold til artikel 1 i direktiv 2005/44/EF skal der udvikles og indføres en harmoniseret, samvirkende og åben flodinformationstjeneste (RIS).
(2)
I henhold til artikel 5 i direktiv 2005/44/EF skal der defineres tekniske retningslinjer for planlægning, indførelse og praktisk anvendelse af flodinformationstjenester (RIS), i det følgende betegnet RIS-retningslinjer.
(3)
RIS-retningslinjerne skal bygge på de tekniske principper i direktivets bilag II.
(4)
I henhold til artikel 1, stk. 2, i direktiv 2005/44/EF skal der i de tekniske specifikationer tages behørigt hensyn til arbejde, der er udført af relevante internationale organisationer som PIANC, CCNR og UNECE. Sammenhængen med andre trafikreguleringstjenester, ikke mindst søfartens trafikregulerings- og informationstjenester, skal sikres.
(5)
Med henblik på at sikre gensidig forståelse med hensyn til planlægning, indførelse og praktisk anvendelse af RIS vil terminologien og definitionerne i disse RIS-retningslinjer blive anvendt i det fortsatte standardiseringsarbejde og ved udformningen af applikationer.
(6)
RIS-arkitekturen i disse retningslinjer vil blive anvendt ved udvikling af tjenester, systemer og applikationer.
(7)
Ved planlægningen af RIS vil der blive fulgt en systematisk procedure som beskrevet i disse RIS-retningslinjer.
(8)
Retningslinjerne i denne forordning afspejler det aktuelle tekniske niveau på området. Erfaringerne med gennemførelsen af direktiv 2005/44/EF og fremtidige tekniske fremskridt kan gøre det nødvendigt at ændre retningslinjerne i overensstemmelse med artikel 5, stk. 2, i direktiv 2005/44/EF.
(9)
Udkastet til RIS-retningslinjer er blevet behandlet i den komité, der omtales i artikel 11 i direktiv 2005/44/EF.
(10)
De omhandlede foranstaltninger i nærværende forordning er i overensstemmelse med holdningen i den komité, der omtales i artikel 11 i direktiv 2005/44/EF -
UDSTEDT FØLGENDE FORORDNING:
Artikel 1
Denne forordning fastlægger retningslinjer for planlægning, indførelse og praktisk anvendelse af flodinformationstjenester (RIS). Retningslinjerne findes i bilaget.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. marts 2007.

Labels: 7
12
8
3